《和王此山午寄虹字韵一首》
宋代·林希逸

早气如春夜即冬，操存要有主人公。斯翁枉向尘埃老，好我遥知臭味同。

案上两图圆似月，毫端万丈吐如虹。渠侬落处应谁会，未羡他家那一通。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。